Аль-ЯсаӀ, АльясаӀ () — исламан пайхамар , Ильяс пайхамаран  дешархо, хьажийна бану Исраилашна Ильяс пайхамарал  тӀаьхьа. Керсталлехь Елисей олу. Хьахийна Къуръан чохь шозза.

Биографи
Аль-ЯсаӀ пайхамар  ваьхна Ильяс пайхамаран  а, веа исраилан паччахьийн (Иораман, Иегун, Иоахазан, Иоасан) а заманахь. Ильяс шен халкъо эккхийначул тӀаьхьа, иза волавелира дин хьеха кхечу исраилан тайпанашна, цхьамма царех и тӀеийцира. Ильяс сецира оцу хенахь чӀогӀа цомгуш волчу Аль-ЯсаӀан ненан хӀусамехь. Аль-ЯсаӀан нанас дехар дина Ильяс пайхамара  дуӀа дина, АллахӀа иза товира. Товеллачул тӀаьхьа Аль-ЯсаӀ цуьнан дахар дӀадаллалц Ильяс пайхамарах  ца велира, цуьнан куьйгаллийца Ӏамийра Товрат. Исламан Ӏелам стага Ибн Касира силсила толлу Аль-ЯсаӀан, ден агӀора иза йоьду Харуне.

Ильяс кхелхинчул тӀаьхьа Аль-ЯсаӀ пайхамар  кхин дӀа кхайкха волавелира бану исраилашка Муса пайхамаран  дине, амма цара иза дӀатеттира. Бану исраилан тайпанашна йукъахь лилхинчу девнаш бахьнехь ницкъаш гӀелделира, цуо таро йира ассирийхойн схьадаха и латтанаш, дӀабига исраилхойн доккхаха долу дакъа лолле.

Аль-ЯсаӀан караматалла йара.

Ша валале Аль-ЯсаӀа шен гӀуллакх дӀакхехьа тӀедиллира Зу-ль-Кифлан. Каш ду Эль-Авджамехь, Эль-КъатӀифан йисттехь (СаӀудийн Ӏаьрбийчоьнан малхбуза провинци).
Аль-ЯсаӀ